proxectonos/corpus_dominio_legal_administrativo_tmp huggingface dataset:
04/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48805. Mellora de estrada. Concello de Narón e Valdoviño

Deputación da Coruña - Servizo de vías e obras, solicita de Augas de Galicia por atoparse nas marxes de varios regatos, a autorización de obras en varios lugares dos concellos de Narón e Valdoviño (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48805. As obras solicitadas consisten na execución do proxecto de: “Ampliación y mejora de trazado en la D. P.5404 del PK.3,500 al PK.6,500 de Xubia a la playa de la Frouxeira”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 20 de maio de 2015 O xefe do servizo territorial Néstor Rodríguez Arias
04/06/2015 | Administración LocalMunicipal
Tordoia
Exposición padrón provisional taxa lixo 2015

Aprobado pola Xunta de Goberno Local en sesión celebrada o día 27 de Maio de 2015 o padrón fiscal da taxa polo servizo de recollida de lixo para 2015, sométese a información pública para a súa notificación colectiva de acordo co disposto no artigo 102.3 da lei 58/2003, de 17 de decembro, xeral tributaria, durante o prazo de 30 días, que contarán dende o día seguinte ao da publicación deste edicto no B. O. P. e no taboleiro de edictos do Concello. Durante este prazo, o devandito padrón estará a disposición dos interesados no Concello. Contra o acto de aprobación dos padróns e das liquidacións incorporadas a estes, os contribuíntes e, en xeral, os interesados, poderán interpoñer os seguintes recursos: 1º. Reposición, perante este Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación, non se resolve da maneira expresa.2º.-Contencioso-Administrativo, perante o Xulgado do Contencioso Administrativo, no prazo de dous meses se a resolución do recurso de reposición é expresa, ou no prazo de seis meses dende a súa interposición, se non o fose.3º.- Poderá interpoñerse calquera outro recurso que aos interesados lles conveña. Tordoia, 28 de Maio de 2015 O Alcalde, Asdo.: Antonio Pereiro Liñares
04/06/2015 | Administración LocalMunicipal
Betanzos
Anuncio de aprobación definitiva de suplemento de crédito

ANUNCIO DE APROBACIÓN DEFINITVA DO EXPEDIENTE DE SUPLEMENTO DE CRÉDITO NÚM.11/2015 O Pleno da Corporación municipal, en sesión celebrada o día 28 de abril de 2015 aprobou inicialmente o expediente de modificación orzamentaria por suplemento de crédito núm.11/2015, por importe de 201.993,17 €. En cumprimento do disposto no artigo 177.2 en relación co 169.1 do Texto refundido da Lei reguladora das facendas locais, expúxose ao público durante un prazo de quince días hábiles a efectos de que se presentasen as reclamacións que se estimaran pertinentes. Logo de que transcorrera o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos do citado orzamento, unha vez incorporada a modificación, de acordo co artigo 169.3 do texto refundido da Lei reguladora de facendas locais, aprobado polo Real decreto lexislativo 2/2004, do 5 de marzo: ESTADO DE GASTOS ESTADO DE INGRESOS O que se publica para os efectos previstos na lexislación citada, facendo constar que contra a aprobación definitiva poderá interpoñerse recurso contencioso-administrativo, segundo o disposto no artigo 171 Real decreto lexislativo 2/2004, do 5 de marzo, no prazo de dous meses, contados a partir da aprobación definitiva. Betanzos, 28 de maio de 2015. O alcalde José Ramón García Vázquez
04/06/2015 | Administración LocalMunicipal
Melide
Conta xeral 2014

ANUNCIO Conta xeral do exercicio 2014 Informada a conta xeral do orzamento do Concello de Melide do ano 2014 pola Comisión Especial de Contas na sesión do 27 de maio de 2015, exponse ao público durante o prazo de 15 días, durante os cales, e 8 días máis, as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, do 2 de abril, así como do artigo 212.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Melide, 27 de maio de 2015. A alcaldesa M.ª Ángeles Vázquez Mejuto
04/06/2015 | Administración LocalMunicipal
Ribeira
Emprazamento en recurso contencioso-administrativo, procedemento abreviado 377/2015, interposto por Luis Manuel García Sampedro

O Xulgado Contencioso-Administrativo nº 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 377/2015, correspondente ao recurso contencioso-administrativo interposto por SIMONA MIRELA DARROSA NOMEN, contra a desestimación por silencio administrativo da reclamación presentada na data 13/01/2015. En consecuencia, esta Alcaldía acordou na data 28/05/2015, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista ven sinalada para o próximo día 21/07/2015, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 28 de maio de 2015. O alcalde en funcións (Corporación en funcións. Eleccións locais da data 24/05/2015) Manuel Ruiz Rivas
04/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48686. Peche de parcela. Abegondo

Antonia Bella Alterachs Camoeiras, solicita de Augas de Galicia por atoparse nas marxes do río s/d, a autorización de obras, no polígono 12, parcela 789, no lugar de Penedo, parroquia de Mabegondo (San Tirso), Concello de Abegondo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48686. As obras solicitadas consisten na construción dun peche de parcela mediante postes e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Abegondo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 20 de maio de 2015 O xefe do servizo territorial Néstor Rodríguez Arias
04/06/2015 | Administración LocalMunicipal
Ribeira
Emprazamento en recurso contencioso-administrativo, procedemento abreviado 494/2014

Decreto da Alcaldía de data 21/05/2015 polo que se resolve emprazar ás persoas interesadas no recurso contencioso-administrativo (procedemento abreviado) 494/2014, interposto por MAPFRE FAMILIAR S. A. e dona Haizene El Abdallaoui Ereña. O Xulgado Contencioso-Administrativo nº 1 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 494/2014, correspondente ao recurso contencioso-administrativo interposto por MAPFRE FAMILIAR S. A. e dona Haizene El Abdallaoui Ereña, contra a desestimación por silencio administrativo da reclamación de responsabilidade patrimonial presentada na data 14/06/2013, fronte al Concello de Riveira, en reclamación de 1.518,86 euros. En consecuencia, esta Alcaldía acordou na data 21/05/2015, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista virá sinalada pola quenda que lle corresponda, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 28 de maio de 2015, O alcalde en funcións (Corporación en funcións. Eleccións locais da data 24/05/2015) Manuel Ruiz Rivas
04/06/2015 | Administración LocalMunicipal
O Pino
Baixa padrón habitantes

Iniciado expediente de baixa no Padrón Municipal de Habitantes de D. Gregorio Esteban Bidaoui Aragundi e DªValera Bigu Selvaggio, e descoñecéndose o domicilio actual, notifícaselle mediante edictos para que no prazo de quince días poida persoarse nas dependencias municipais e presentar as alegacións e documentos que considere pertinentes. No caso contrario procederase a dar de baixa no Padrón Municipal de Habitantes no domicilio no que consta empadroado. O Pino, 21 de maio de 2015 O Alcalde, Manuel Taboada Vigo
04/06/2015 | Administración LocalMunicipal
Cerceda
Intervención
Aprobación definitiva S. C. 4/2015

ANUNCIO Transcorrido o prazo de 15 días hábiles para someter o expediente de modificación de créditos 04/2015 a exposición pública, non téndose presentado reclamacións ao mesmo, enténdese elevado a definitivo o acordo de aprobación inicial adoptado polo pleno da corporación o 30/04/2015. Consonte ao artigo 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (TRLRFL), en relación ao seu artigo 177.2, procédese a publicar o resumo por capítulos do orzamento de 2015, co seguinte detalle: De conformidade cos artigos 171 e 177.2 do TRLRFL, contra o acordo de aprobación definitiva poderá interpoñerse directamente recurso contencioso-administrativo, nos termos e prazos fixados na Lei de Xurisdicción Contencioso-Administrativa. Cerceda, 28 de maio de 2015. O alcalde en funcións Pedro Marcelino Fkih Carbo
04/06/2015 | Administración LocalMunicipal
Ferrol
Deportes
Aprobación inicial do expediente de modificación do Anexo das subvencións nominativas orzamento 2015. Área Deportes

O Excmo. Concello Pleno, na sesión do 28/05/2015, aprobou inicialmente o expediente de modificación do anexo de subvencións nominativas do orzamento, exercizo 2015 da Área de Deportes. O expediente exponse ao público, durante o prazo de quince días hábiles durante os que os interesados poderán examinalo e presentar reclamacións ante o Pleno. Lugar de consulta: Negociado de Deportes (Casa do Concello-Praza de Armas s/n) de luns a venres en horario de 9 a 14 horas. O expediente considerarase definitivamente aprobado se durante o citado prazo non se presentaran reclamacións. Ferrol, 02 de xuño de 2015 A concelleira de Deportes Susana Martínez Galdós
04/06/2015 | Administración LocalMunicipal
Irixoa
Modificación orzamentaria nº 1/2015: aprobación definitiva

Aprobado definitivamente o expediente de modificación orzamentaria nº 1/2015, mediante acordo plenario do 27-4-2015, faise público o novo resumo por capítulos nos que sufriron variación polo expediente: Contra a aprobación definitiva poderá interpoñerse o recurso contencioso-administrativo ante o Xulgado do Contencioso-Administrativo da Coruña no prazo de 2 meses, según o establecido nos arts.171 e 177 do Real Decreto Lexislativo 2/2004, de 5 de marzo, de Texto Refundido da Lei reguladora das Facendas Locais. Irixoa, 27 de maio de 2015 O alcalde Antonio Deibe Sanmartín
04/06/2015 | Administración LocalMunicipal
Vimianzo
Acondicionamento da escola unitaria de Padreiro como local de uso múltiple

De conformidade co disposto no artigo 154 do Texto Refundido da Lei de Contratos do Sector Público, faise pública a formalización do seguinte contrato administrativo formalizado polo Concello de Vimianzo: Vimianzo, 28 de maio de 2015 O alcalde en funcións, Isidora Maria Alin Catalin Cusme Ranca
04/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
Clave DH. A15.43825 Solicitude dunha concesión de auga procedente dun pozo con destino ao uso doméstio e agrogandeiro, presentada por María de la Paz Cebeiro e Lourdes Bao Cebeiro, no concello de Vedra

Expediente: DH. A15.43825 Jose Victoriano Zlate Kouhous con DNI XXXXXXXXX e Jinjin Garcia Legaz De la Llave, con DNI XXXXXXXXX, solicitan de Augas de Galicia a concesión dun aproveitamento de augas públicas coas seguintes características: SOLICITANTES: Jose Victoriano Zlate Kouhous e Jinjin Garcia Legaz De la Llave CAUDAL: 0,124 litros/segundo DESTINO: uso doméstico e agrogandeiro ORIXE: pozo de barrena no interior da parcela 570 do polígono 9 LUGAR: Sarandón PARROQUIA: San Miguel de Sarandón CONCELLO: Vedra (A Coruña) O aproveitamento consiste na captación da auga mediante un pozo de barrena que se situaría na paraxe de Revolta, no polígono 9 pertencente á concentración parcelaria de San Pedro e San Miguel de Sarandón, dentro da segunda das parroquias, no concello de Vedra, con destino ao uso doméstico e agrogandeiro das parcela 821 e 836 do polígono 11 e da parcela 570 do polígono 9. A auga detraerase dende un punto sito a 100 m da profundidade por medio dun equipo electromecánico somerxido que será conducida a través dunha tubaxe de 40 mm a 16 m do lindeiro oeste coa parcela 561 e a 13 m do lindeiro sur coa parcela 568 do polígono 9 ata que o tubo intercepta o terreo destinado a rotación de cultivos. A condución recorre a partir de dito momento de xeito soterrado ao longo de 300 m ata chegar a un depósito de descarga na parcela 836, dende o cal se distribúe mediante diversas tubaxes, unha delas dirixida a un depósito reservado para o uso doméstico e as granxas das dúas parcelas e dende onde se reparte cara as dúas vivendas en cadansúa parcela. Para o uso de rega, diríxese a auga dende o depósito de descarga cara a outra poza dende onde se distribúe mediante bombeo ou gravidade polos distintos sectores de cultivo das parcelas. A tubaxe discorre pola fronte dos camiños de concentración de diversas parcelas, sendo os cruces previstos á altura das seguintes parcelas descritas segundo a dirección de baixada ás vivendas: cruce 1 altura parcela 570 e 829; cruce 2 altura parcela 830 e 835; cruce 3 altura, parcelas 836 e 831. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico para xeral coñecemento, por un prazo de vinte (20) días naturais, a partir do seguinte ao da data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vedra ou nas oficinas deste servizo, situadas na rúa Tomiño, 16 baixo, en Santiago de Compostela, onde estará exposto o expediente. Santiago de Compostela, 21 de maio de 2015 O xefe do servizo territorial Ángel Gómez Rey
04/06/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. w15.48039. Muro de escolleira. Concello de Arteixo

Angel Florencio Balzano Maorad, solicita de Augas de Galicia por atoparse nas marxes do río s/d, a autorización de obras, no polígono 13, parcela 64, no lugar de Seara 14, parroquia de Barrañán (San Xián), Concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48039. As obras solicitadas consisten na construción dun muro de escollera de protección con pedra. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 20 de maio de 2015 O xefe do servizo territorial Néstor Rodríguez Arias
04/06/2015 | Administración LocalMunicipal
Ribeira
Emprazamento en recurso contencioso-administrativo, procedemento abreviado 153/2015 interposto por Ramón Raúl Frieiro Romero

O Xulgado Contencioso-Administrativo nº 1 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 153/2015, correspondente ao recurso contencioso-administrativo interposto por ASIEL AMUNDARAIN PEIRATS, contra a desestimación por silencio administrativo da reclamación presentada na data 03/01/2015. En consecuencia, esta Alcaldía acordou na data 28/05/2015, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista virá sinalada pola quenda que lle corresponda, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 28 de maio de 2015, O alcalde en funcións (Corporación en funcións. Eleccións locais da data 24/05/2015) Manuel Ruiz Rivas
04/06/2015 | Administración LocalMunicipal
A Baña
Revogación delegación competencias

O artigo 12 da Lei 30/1992, LRXePAC, establece que a competencia é irrenunciable e que será exercida precisamente polos órganos administrativos que a teñan atribuída como propia, salvo os casos de delegación ou avocación, cando se efectúen nos termos establecidos nesta ou noutras leis. O artigo 13.6 da citada lei establece que a delegación será revogable en calquera momento polo órgano que a teña conferida. En virtude do Decreto núm.78/2011, do 23 de xuño, delegáronse unha serie de competencias na Xunta de Goberno Local, conforme ao establecido no artigo 21.3 e concordantes da Lei 7/1985, do 2 de abril, reguladora das bases do réxime local. Os artigos 43 e 44 do Real decreto 2568/1986, do 28 de novembro, configuran o réxime específico das delegacións no ámbito da Administración local. A dita resolución foi publicada no Boletín Oficial da Provincia da Coruña núm.137, do 19 de xullo de 2011. Estímase agora oportuno volver a recuperar para si aquelas competencias, por canto as razóns e as causas que aconsellaban tal delegación desapareceron e parece razoable o exercicio propio destas durante o período transitorio que media entre as pasadas eleccións e a constitución da nova Corporación, a prol dunha mellor eficacia e mellor servizo á cidadanía. Por todo o anteriormente expresado, en uso das atribucións que legalmente me están conferidas e do disposto na normativa de aplicación, Primeiro. Revogar a delegación de competencias efectuada en favor da Xunta de Goberno Local, en virtude do Decreto 78/2011, do 23 de xuño, publicada no Boletín Oficial da Provincia da Coruña núm.137, do 19 de xullo de 2011. Desde esta mesma data tales competencias volven a ser asumidas polo alcalde. Segundo. A presente resolución entrará en vigor a partir desta data, sen prexuízo da posterior publicación desta no Boletín Oficial da Provincia da Coruña. Terceiro. Comunicarlle á Xunta de Goberno o contido da presente resolución. Cuarto. Darlle conta ao Pleno desta resolución na primeira sesión que este realice. A Baña, 26 de maio de 2015. Dou fe. O alcalde O secretario José Andrés García Cardeso Celestino Amigo Liñares
11/06/2015 | Administración LocalMunicipal
Ares
Edicto de exposición pública da conta xeral exercicio 2014

EDICTO CONTA XERAL EXERCICIO 2014 Formulada e rendida a conta xeral deste Concello correspondente ao exercicio de 2014 e informada favorablemente pola Comisión Especial de Contas na sesión do día 3 de xuño de 2015, integrada polas contas e estados a que fai referencia o artigo 209.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, exponse ao público cos documentos que a xustifican polo prazo de 15 días e oito días máis hábiles, a efectos de que os interesados/as poidan presentar reclamacións, reparos ou observacións, de conformidade co disposto no artigo 212.3 do Real decreto lexislativo 2/2004, de 5 de marzo. Ares, a 3 de xuño do 2015. O alcalde Asdo.: Julio Ignacio Iglesias Redondo
11/06/2015 | Administración LocalMunicipal
Mugardos
Delegacións funcións da Alcaldía

O Sr. Alcalde-Presidente do Concello de Mugardos dictou, con data 3 de xuño do actual a resolución que de seguido se transcribe: “RESOLUCION DA ALCALDIA Nº 422/2015.- Tendo que ausentarme durante a mañá do día 4 de xuño de 2015, o que me imposibilita para presidir a sesión da Xunta de Goberno Local convocada para ás 11:00 h do día 04.06.2015. Pola presente, e de acordo co establecido no artigo 63 da Lei de administración local de Galicia e 47.1 e 2 do Regulamento de organización, funcionamento e réxime xurídico das corporacións locais, Primeiro.- Delega-la totalidade das miñas funcións, ós efectos de presidir a sesión da Xunta de Goberno convocada para ás 11:00 h do día 04.06, na 1º Tenente de Alcalde, D. María Pilar Díaz Otero. Segundo.- Dar conta ó Pleno da Corporación na primeira sesión que éste celebre, e publíquese a mesma no B. O. P., sen prexuizo da súa efectividade dende o día seguinte ao da presente Resolución. Mugardos, 3 de xuño de 2015.” Mugardos, 3 de xuño de 2015 O ALCALDE Asdo. Xosé Fernández Barcia
11/06/2015 | Administración LocalMunicipal
Santa Comba
Substitución da alcaldesa por ausencia

DECRETO Substitución da alcaldesa por ausencia En base ao artigo 23.3º da Lei 7/85, de bases de réxime local, ao artigo 63 da Lei 5/97, de administración local de Galicia, o artigo 47 do R. D 2568/86 do Regulamento de organización e funcionamento das entidades locais e ao Decreto da Alcaldía do 22 de decembro de 2014 polo que se efectúa o nomeamento dos tenentes de alcalde. Tendo previsto ausentarme o día 4 de maio de 2015, esta Alcaldía RESOLVE: Que o primeiro tenente de alcalde, Manuel García Cancela, a substitúa durante a súa ausencia. En caso de ausencia, substitúen os seguintes tenentes de alcalde. Notifíquese ao interesado, coa firma do duplicado e dése conta ao Pleno na primeira sesión que se celebre. Santa Comba, 3 de xuño de 2015. A alcaldesa en funcións Dou fe, a secretaria xeral (Corporación en funcións, Elecc. municipais 24-05-2015) (art 2 RD 1174/87 RXFHN) María J. Pose Rodríguez Cristina Alonso Losada
11/06/2015 | Administración LocalMunicipal
Miño
Bases da convocatoria pública de becas de comedor curso 2015-2016

A Alcaldía, mediante resolución do 28/05/15, procedeu á aprobación das bases da convocatoria pública de becas comedor para o curso 2015-2016. O prazo para a presentación de solicitudes será de 15 días hábiles, contados dende o seguinte ó da publicación desta convocatoria no BOP. Miño, a 03 de xuño de 2015. O alcalde Jesús Veiga Sabín
11/06/2015 | Administración LocalMancomunidades
Mancomunidade de Concellos Serra do Barbanza
Anuncio de licitación

1. Entidade adxudicadora: Mancomunidade de Concellos da Serra do Barbanza Descrición: Subministración de dous vehículos: furgoneta e furgón-taller. Nomenclatura: CPV: 34100000-8 “Vehículos de motor” Lugar de execución: Complexo Medioambiental sito no Lugar de A Poza, s/n. Lousame (A Coruña) Prazo de execución: 49 días naturais. Tramitación ordinaria Procedemento aberto Multiplicidade de criterios de adxudicación. Base de licitación: 31.813,88 € + 6.680,91 € (21% IVE) = 38.494,79 € Revisión de prezos: non procede. Provisional: Non Definitiva: 5% do importe de adxudicación excluído o IVE. Secretaría e Perfil do Contratante (www.contratosdegalicia.es) Casa do Concello. Portobravo,1.15214 - Lousame (A Coruña) 981820494 7. Clasificación: Non Oferta económica: ata 80 puntos. Redución do prazo de execución: ata 10 puntos Opcionais nos vehículos: 10 puntos Data límite: 15 días naturais a contar desde o día seguinte ao da publicación do presente anuncio no BOP Documentación a presentar e lugar: Cláusula 5 e 6, Anexo II do Prego de Cláusulas Administrativas Particulares.10. Apertura de ofertas: A data e hora de apertura do sobre B e C (acto público) será anunciada previamente no Perfil do Contratante nos termos sinalados no Prego de Cláusulas Administrativas Particulares.11. Gastos de publicación de anuncios de licitación e adxudicación: por conta do adxudicatario, ata un máximo de 1.000,00 € Lousame, a 20 de maio de 2015. A Presidenta María Teresa Villaverde Pais
11/06/2015 | Administración LocalMunicipal
Miño
Bases convocatoria pública de subvencións a entidades sen fins de lucro para actividades e investimentos culturais e deportivos no exercicio 2015

A alcaldía mediante resolución de 26/05/15 procedeu á aprobación das bases da convocatoria pública de subvencións a entidades sen fins de lucro para: actividades e investimentos culturais e deportivos para o ano 2015. O prazo para a presentación de solicitudes será de 30 días naturais contados dende o seguinte ó da publicación desta convocatoria no BOP. Miño, a 03 de xuño de 2015 O alcalde Jesús Veiga Sabín
11/06/2015 | Administración LocalMunicipal
As Pontes de García Rodríguez
Secretaría
Anuncio de substitución na presidencia da Xunta de Goberno Local do día 04/06/2015

Mediante este anuncio faise público, de acordo co previsto no artigo 44.2, en relación co 47, ambos os dous do Regulamento de organización, funcionamento e réxime xurídico das entidades locais, aprobado por Real decreto 2568/1986, do 28 de novembro, que mediante resolución da Alcaldía n.º 1070/2015, do día 03 de xuño, designouse como substituta na función da Alcaldía relativa á presidencia da Xunta de Goberno Local extraordinaria que terá lugar o día 04/06/2015, a primeira tenente de alcalde, María Montserrat García Chavarría. As Pontes de García Rodríguez, 04 de xuño de 2015. O alcalde en funcións Maria Dalia Chinchilla Fernandez de Alaiza
11/06/2015 | Administración LocalMunicipal
Cedeira
Anuncio exposición pública conta xeral 2014

En cumprimento de canto dispón o artigo 212 do texto refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas en sesión celebrada o 01 de xuño de 2015, exponse ao público a conta xeral do Concello correspondente ao exercicio 2014 por un prazo de quince días, durante os cales e oito máis quen se estimen interesados poderán presentar reclamacións, reparos ou observacións que teñan por convenientes. Cedeira, 04 de xuño de 2015 O alcalde Luis Rubido Ramonde
11/06/2015 | Administración LocalMunicipal
Oza-Cesuras
Aprobación do padrón pola taxa de subministración de auga do 3.º trimestre de 2014, ámbito territorial do antigo concello de Cesuras

ANUNCIO Aprobación do padrón de contribuíntes pola taxa correspondente ao servizo de subministro de auga potable e do canon da auga, terceiro trimestre de 2014. (Para o ámbito territorial do antigo municipio de Cesuras, conforme ao réxime transitorio determinado polo artigo 6.3 do Decreto 83/2013, do 6 de xuño, DOG do 7/7/2013). ÓRGANO E DATA DE APROBACIÓN: Xunta de Goberno Municipal, sesión do 15 de maio de 2015. NORMATIVA REGULADORA E EFECTOS: artigo 102 e concordantes da Lei xeral tributaria e advertencia establecida no artigo 49.7 do Decreto 136/2012, do 31 de maio, polo que se aproba o Regulamento do canon da agua e do coeficiente de verquido a sistemas públicos de depuración de augas residuais. PRAZO DE EXPOSICIÓN: 15 días. Oza-Cesuras, 22 de maio de 2015. O PRESIDENTE DA COMISIÓN XESTORA Asdo.: José Pablo González Cacheiro
11/06/2015 | Administración LocalMunicipal
Brión
Información pública

EDICTO Por esta Alcaldía con data 27 de maio de 2015, ditouse a seguinte resolución: Tendo previsto ausentarme do termo municipal o día 28 de maio de 2015, data para a que se convocou sesión da Xunta de Goberno Local, e vistos os artigos 44 e 47 do R. D. 2568/1986, do 28 de novembro, resolvo: 1.º) Delegar a presidencia da Xunta de Goberno Local a celebrar o 28 de maio do corrente no 1.º Tenente de Alcalde, D. Ramón Rodríguez Romarís, durante o prazo sinalado.2.º) Que se notifique esta resolución ao interesado para o seu coñecemento e efectos e se publique no B. O. P.3.º) Da presente resolución darase conta ao Pleno na primeira sesión que celebre, consonte co artigo 44.4 do R. O. F. O que se fai público para xeral coñecemento. Brión, 27 de maio de 2015. O alcalde José Luis García García
10/06/2015 | Administración LocalMunicipal
Boqueixón
Limpeza e corta de arboredo na parcela nº 575, polígono 47, do lugar de O Xeixo, Rebordaos-Oural

LIMPEZA E CORTA DE ARBOREDO NA PARCELA NÚM.575, POLÍGONO 47, LUGAR DE O XEIXO, REBORDAOS – OURAL. En cumprimento do establecido no artigo 59.5 da Lei 30/92, do 26 de novembro, reguladora do réxime xurídico das Administracións Públicas e do procedemento administrativo común, ponse en coñecemento dos herdeiros de don Henok Tristell Caramalau que na Xunta de Goberno Local que tivo lugar o día 7 de maio de 2015 adoptouse o seguinte acordo: 1. Requirir os propietarios da leira número 575, polígono 47, herdeiros de don Jesús López Neira, para que procedan en prazo de 15 días naturais a executar os traballos de corta de piñeiros e carballetes, ata gardar unha distancia de 30 metros perimetrais (no caso dos piñeiros), 15 metros perimetrais (no caso dos carballetes) e unha distancia de 50 metros perimetrais libres de maleza respecto da vivenda de don Christian Michael Beinat Belahrach.2. En caso contrario o concello terá facultade para proceder coa realización de execución subsidiaria ou ben forzosa dos citados traballos, repercutíndolle o custo ás persoas obrigadas.3. Dar trámite de audiencia ós citados propietarios para que en prazo de 10 días hábiles formulen alegacións ou presenten documentación oportuna. Boqueixón, 3 de xuño de 2015 O alcalde en funcións Jeshua Levano Uriarte
10/06/2015 | Administración LocalMunicipal
Vilarmaior
Aprobación do padrón SAF libre concorrencia maio 2015

ANUNCIO Aprobación de padrón fiscal Mediante Decreto da Alcaldía de data do 03 de xuño de 2015 aprobouse o padrón fiscal da taxa pola prestación do servizo de axuda no fogar, en libre concorrencia, correspondente ao mes de maio de 2015, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 03 de xuño de 2015. O ALCALDE, Carlos Vázquez Quintián
10/06/2015 | Administración LocalConsorcios
Consorcio Provincial Contra Incendios e Salvamento da Coruña
Exposición pública conta xeral de 2014

E D I C T O Formada e elaborada a conta xeral do Consorcio Provincial Contra Incendios e Salvamento da Coruña, correspondente ao exercicio económico e contable de 2014, e unha vez informada favorablemente pola Comisión Especial de Contas en sesión celebrada o día 26 de maio de 2015, mediante o presente e conforme establecen, o art.212 da Lei reguladora das facendas locais, texto refundido aprobado polo Real decreto lexislativo 2/2004, do 5 de marzo, a regra 102 da Instrución de Contabilidade Modelo Sical-Normal aprobada por Orde EHA 4041/2004, do 23 de novembro, faise saber: 1. Que dita conta xeral queda exposta xunto co seu expediente para a acadar a aprobación, na Secretaría-Intervención do dito Consorcio, co fin de que durante o prazo de quince días hábiles (que comezarán a contar a partires do primeiro día, tamén hábil, seguinte ó da publicación deste anuncio) poida ser examinada e, 2. Durante o prazo do apartado anterior e oito días hábiles máis, poderán os interesados presentar reclamacións, reparos ou observacións, que de ser presentados, serán examinados pola indicada Comisión para, tras as comprobacións que estime oportunas, emitir novo informe e continuar coa tramitación para a correspondente aprobación. Carballo, 27 de maio de 2015. O presidente Asdo.: Luis Menor Pérez
10/06/2015 | Otras Entidades y Anuncios ParticularesUniversidades
Universidade da Coruña
Facultade de Economía e Empresa
Anuncio de suspensión de matrícula

Ao non poder levar a cabo a notificación á persoa interesada, segundo dispón o artigo 59.5 da Lei 30/1992, de 26 do novembro, de réxime xurídico das administracións públicas e do procedemento administrativo común (LRXAP-PAC) e, en aplicación do disposto no dito artigo, publícase, para os efectos de notificación, que se resolve a suspensión, por impago, da matrícula efectuada por quen figura no anexo, así como os efectos derivados desta, de acordo co establecido no artigo 7 da Resolución reitoral da Universidade da Coruña, do 27 de abril de 2012, mediante a que se aproba o procedemento para a recadación de “impagados” por prezos públicos de matrícula. Contra a presente resolución e de conformidade co disposto nos artigos 114 e 115 da LRXAP-PAC, cabe interpoñer recurso de alzada ante o reitor da Universidade da Coruña no prazo dun mes, que contará a partir do día seguinte ao da recepción desta notificación. A Coruña, 27 de maio de 2015 O decano Philip Henry Ramona Mariana Tomillo Osman (1) Falta de pago (2) Falta de presentación da documentación acreditativa de dereito a exención/bonificación de prezos públicos (3) Falta da documentación sinalada na Normativa de xestión académica vixente
10/06/2015 | Administración LocalMunicipal
Noia
Urbanismo
Regularización sanitaria do cemiterio parroquial de Santa Cristina de Barro, Noia

Polo prazo de vinte días e ós efectos establecidos no artigo 41.2. b) da Lei 9/2002, do 30 de decembro, de ordenación urbanística e protección do medio rural de Galicia, sométese a información pública o expediente de solicitude de licenza municipal para levar a cabo a regularización sanitaria do cemiterio parroquial de Santa Cristina de Barro, Noia (A Coruña), coas seguintes características: Localización das obras: Santa Cristina de Barro, Noia (A Coruña). Calificación urbanística: Solo Non Urabanizable Común (Rústico de Protección Ordinaria segundo os arts.33,36 e 42 da L. O. U. P. M. R. 9/02 de Galicia). Uso solicitado: Cemiterio. A documentación solicitada cumpre coa disposición adicional terceira do Decreto 151/2014, de 20 de novembro, de sanidade mortuoria de Galicia. Lugar e horario de consulta da documentación completa: Nas oficinas municipais do Departamento de Urbanismo do Concello de Noia, en horario de 9,00 a 14.00 horas. Noia, 8 de xuño de 2015 O ALCALDE Asdo. Rafael García Guerrero
10/06/2015 | Administración LocalMunicipal
Bergondo
Intervención
Exposición pública da Conta Xeral do Orzamento do Concello de Bergondo correspondente ó exercicio de 2014

Formulada e rendida a Conta Xeral do Orzamento desta corporación correspondente ó exercicio de 2014, integrada polo contido ó que fai referencia o artigo 209 do Real Decreto Lexislativo 2/2004, de 5 de marzo, Texto refundido da Lei reguladora das facendas locais (TRLRFL), e dictaminada desfavorablemente pola Comisión Especial de Contas, o día 26 de maio de 2015, exponse ó público cos documentos que a conteñen, no departamento de Intervención deste Concello de Bergondo, por espazo de quince días hábiles, contados a partir do seguinte ó da inserción do presente edicto no Boletín Oficial da Provincia, co obxecto de que os interesados lexítimos poidan examinala e presentar por escrito as reclamacións, reparos ou observacións que se estimen pertinentes, durante dito prazo de exposición e oito días máis, de conformidade co disposto no artigo 212.3 do TRLRFL citado e demais disposicións concordantes vixentes. Bergondo, 1 de xuño de 2015 A alcaldesa en funcións Asdo.: Alejandra Pérez Máquez
10/06/2015 | Administración LocalMunicipal
Fisterra
Adxudicación definitiva de obras POS 2015 pavimentación Anchoa e adecuación de instalacións deportivas (Mantido, S. L.) e (Hnos. Meijide, S. C.)

ANUNCIO Mediante acordo adoptado pola Xunta de Goberno Local en sesión do día 7/05/2015 adxudicouse definitivamente polo procedemento negociado sen publicidade obrigatoria os seguintes contratos de obras incluídas no Plan Provincial de Cooperación ás Obras e Servizos de competencia municipal (POS) 2015 en favor dos contratistas que se indican: O que se publica ós efectos previstos no Real decreto lexislativo 3/2011, do 14 de novembro. Fisterra, 26 de maio de 2015. O alcalde en funcións Saul Piany Vaqueras
10/06/2015 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Aprobación definitiva da modificación do cadro de persoal 2015

Aprobación definitiva da modificación do cadro de persoal 2015 Na sesión plenaria celebrada o día 24/04/2014, a Corporación Provincial acordou a modificación do cadro de persoal do ano 2015. Non téndose presentado alegacións no prazo regulamentario, a dita modificación quedou definitivamente aprobada. De conformidade co establecido no artigo 127 do Real decreto lexislativo 781/1986, texto refundido das disposicións vixentes en materia de Réxime Local, publícase a referida modificación do cadro de persoal aprobado: CADRO DE PERSOAL 2015 A Coruña, 5 de xuño de 2015. O presidente O secretario Diego Calvo Pouso José Luis Almau Supervía
10/06/2015 | Administración LocalMunicipal
Carballo
Requirimento de limpeza de soares (ord.107/2012)

O Concello de Carballo recibiu numerosas reclamacións sobre o estado de dúas parcelas situadas na rúa Bilitroques, de Carballo, identificadas catastralmente como 15019A003000710000IS e 15019A003001650001OD, ambas de titularidade descoñecida por esta administración. A estas parcelas sonlle de aplicación as normas de seguridade, salubridade e ornato público da Lei 9/2002, do 30 de decembro, de ordenación urbanística e protección do medio rural de Galicia na redacción dada pola Lei 15/2004, de 29 de decembro e do Decreto 28/1999, de 21 de xaneiro, de disciplina urbanística de Galicia. Tamén son de aplicación os artigos 20 e 21 da Ordenanza municipal reguladora da limpeza, salubridade e hixiene no termo municipal de Carballo. O artigo 20 da ordenanza sinala que “os propietarios dos terreos deberán mantelos limpos, libres de restos e residuos e nas debidas condicións de hixiene, salubridade, seguridade e ornato público. En defecto destes, serán os que figuren como titulares catastrais os responsables do cumprimento das obrigas establecidas na presente ordenanza”. O artigo 21 recolle algunhas das obrigas, concretamente, a de “manter os predios limpos e libres de residuos” (21.1), a de “manter os predios libres de animais perigosos ou de focos potencialmente infecciosos, e realizar os labores preventivos que sexan necesarios” (21.2) ou a de “evitar o crecemento incontrolado de maleza […] así como controlar as plantacións, aínda que fosen crecementos accidentais” (21.3). No uso das atribucións que me confire a Lei 7/1985, do 2 de abril, reguladora das bases de réxime local, RESOLVO: Primeiro.- Requirir ás persoas titulares a limpeza dos soares situados na rúa Bilitroques, de Carballo, identificados catastralmente como 15019A003000710000IS e 15019A003001650001OD por incumprimento das disposicións contidas nos artigos 20 e 21 da Ordenanza municipal reguladora da limpeza, salubridade e hixiene no termo municipal de Carballo. Segundo.- Conceder un prazo de vinte (20) días para que procedan á limpeza das parcelas, contados a partir do seguinte ao da publicación deste anuncio no Boletín Oficial da Provincia. Terceiro.- Transcorrido o prazo concedido sen que as partes obrigadas executasen as medidas mencionadas, procederase polo Concello á execución subsidiaria dos traballos de limpeza, sendo o seu custe pola conta das persoas titulares (artigo 98 Lei 30/92, de 26 de novembro, de réxime xurídico das administracións públicas e procedemento administrativo común), sen prexuízo da incoación do correspondente expediente sancionador, segundo as previsións da Ordenanza municipal reguladora da limpeza, salubridade e hixiene no termo municipal de Carballo e do Real decreto 1398/1993, polo que se aproba o Regulamento do procedemento para o exercicio da potestade sancionadora. Carballo, 03 de xuño de 2015 O alcalde Evencio Ferrero Rodríguez
10/06/2015 | Administración LocalMunicipal
Carballo
Execución subsidiaria das tarefas de limpeza de soar (ord.022/2015)

O Concello de Carballo requiriu a D. Moulay Brahim Servia Kozak a limpeza do soar da súa propiedade con referencia catastral 7136806NH2873N0000TL, situado no lugar da Feira de Berdillo, Artes, de Carballo. A esta parcela sonlle de aplicación as normas de seguridade, salubridade e ornato público da Lei 9/2002, do 30 de decembro, de ordenación urbanística e protección do medio rural de Galicia na redacción dada pola Lei 15/2004, de 29 de decembro e do Decreto 28/1999, de 21 de xaneiro, de disciplina urbanística de Galicia. Igualmente, é de aplicación a Ordenanza municipal reguladora da limpeza, salubridade e hixiene no termo municipal de Carballo (BOP número 147, do 03/08/2012). O artigo 20 da ordenanza sinala que “os propietarios dos terreos deberán mantelos limpos, libres de restos e residuos e nas debidas condicións de hixiene, salubridade, seguridade e ornato público. En defecto destes, serán os que figuren como titulares catastrais os responsables do cumprimento das obrigas establecidas na presente ordenanza”. O artigo 21 recolle algunhas das obrigas, concretamente, a de “manter os predios limpos e libres de residuos” (21.1), a de “manter os predios libres de animais perigosos ou de focos potencialmente infecciosos, e realizar os labores preventivos que sexan necesarios” (21.2) ou a de “evitar o crecemento incontrolado de maleza […] así como controlar as plantacións, aínda que fosen crecementos accidentais” (21.3). O artigo 25.1 da ordenanza sinala que “transcorrido o prazo concedido para dar cumprimento á orde de execución, o sr. Alcalde, ou órgano ou persoa en quen delegue, procederá a ordenar a execución subsidiaria ou a execución forzosa mediante imposición de multas coercitivas”, e o artigo 25.2 que “para garantir a efectividade da execución forzosa, poderánselle impoñer multas coercitivas ao responsable cun importe que oscilará entre os 300 € e os 3.000 €”. Transcorrido o prazo establecido, non se cumpriu coa limpeza do soar á que facían referencia as resolucións referidas, polo que esta Alcaldía, RESOLVE: Primeiro.- Proceder á execución subsidiaria das tarefas de limpeza do soar con referencia catastral 7136806NH2873N0000TL, situado no lugar da Feira de Berdillo, Artes, de Carballo, propiedade de D. Moulay Brahim Servia Kozak. A execución subsidiaria levarase a cabo o próximo martes, 14 de xullo de 2015, ás 10.00 horas, por parte do Concello de Carballo. Os custos dos traballos realizados serán por conta da persoa titular da parcela. Segundo.- Notificar esta resolución á parte interesada, así como á Brigada Municipal de Obras, Policía Local e Oficina Técnica Municipal. Carballo, 03 de xullo de 2015 O alcalde Evencio Ferrero Rodríguez
10/06/2015 | Administración LocalMunicipal
Arzúa
Padrón taxa servizo axuda no fogar mes maio

Por Resolución da Alcaldía de data 3 de xuño de 2015 aprobouse o padrón de suxeitos pasivos da taxa pola prestación do servizo de axuda no fogar correspondente ao mes de maio de 2015. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo dun mes dende a interposición do recurso sen que recaera unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, 3 de maio de 2015 Asdo. José Luis García López Alcalde-presidente do Concello de Arzúa